CELEX: 62018TN0726
Language: mt
Date: 2018-12-07 00:00:00
Title: Kawża T-726/18: Rikors ippreżentat fis-7 ta’ Diċembru 2018 – Melin vs Il-Parlament

18.2.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/42
            
         
      Rikors ippreżentat fis-7 ta’ Diċembru 2018 – Melin vs Il-Parlament
      (Kawża T-726/18)
      (2019/C 65/54)
      Lingwa tal-kawża: il-Franċiż
      
         Partijiet
      
      
         Rikorrenti: Joëlle Melin (Aubagne, Franza) (rappreżentant: F. Wagner, avukat)
      
         Konvenut: Il-Parlament Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara ammissibbli l-eċċezzjoni ta’ illegalità u, konsegwentement, tiddikjara illegali l-Artikoli 33 u 68 tal-Miżuri ta’ Implimentazzjoni tal-Istatut tal-Membri tal-Parlament Ewropew;
               
            
                  —
               
               
                  tikkonstata n-nuqqas ta’ bażi legali tad-deċiżjoni tas-Segretarju Ġenerali tal-4 ta’ Ottubru 2018;
               
            Fuq ir-rikors prinċipali:
      
                  —
               
               
                  tannulla d-deċiżjoni tas-Segretarju Ġenerali tal-Parlament Ewropew tal-4 ta’ Ottubru 2018, innotifikata permezz tal-ittra Nru D316037 tal-10 ta’ Ottubru 2018, meħuda b’applikazzjoni tal-Artikolu 68 tad-Deċiżjoni 2009/C 159/01 tal-Bureau tal-Parlament Ewropew tad-19 ta’ Mejju u tad-9 ta’ Lulju 2008“dwar miżuri ta’ implimentazzjoni tal-Istatut tal-Membri tal-Parlament Ewropew” li tikkonstata dejn fil-konfront tar-rikorrenti fl-ammont ta’ EUR 130 339,35 fuq il-bażi ta’ ammonti indebitament imħallsa fil-kuntest tal-assistenza parlamentari u li timmotiva l-irkupru tiegħu;
               
            
                  —
               
               
                  tannulla n-nota ta’ debitu Nru 2018-1597 li tinforma lir-rikorrenti li ġie kkonstatat dejn fil-konfront tagħha skont id-deċiżjoni tas-Segretarju Ġenerali tal-4 ta’ Ottubru 2018, “irkupru ta’ somom indebitament imħallsa fuq il-bażi tal-assistenza parlamentari, skont l-Artikolu 68 tal-Miżuri ta’ Implimentezzjoni tal-Istatut tal-Membri tal-Parlament Ewropew u l-Artikoli 78 sa 79 tar-Regolament Finanzjarju”;
               
            
                  —
               
               
                  tikkundanna lill-Parlament Ewropew għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq eċċezzjoni ta’ illegalità għal ksur tal-prinċipji ta’ ċertezza legali u ta’ aspettattivi leġittimi bl-Artikoli 33 u 68 tal-Miżuri ta’ Implimentezzjoni tal-Istatut tal-Membri tal-Parlament Ewropew adottati permezz tad-deċiżjoni tad-19 ta’ Mejju u tad-9 ta’ Lulju 2008 tal-Bureau tal-Parlament Ewropew, minħabba b’mod partikolari l-assenza ta’ ċarezza u ta’ preċiżjoni tagħhom.
               
            
                  2.
               
               
                  It-tieni motiv ibbażat fuq ksur tar-rekwiżiti formali, sa fejn id-deċiżjoni kkontestata ma kinitx tippermetti għarfien preċiż tal-motivi għal rifjut ta’ ammissibbiltà tad-dokumenti prodotti kif previst tax-xogħol imwettaq. Għaldaqstant, id-deċiżjoni ma hijiex immotivata, bi ksur tal-Artikolu 41 tal-Karta tad-Drittijiet Fundamentali tal-Unjoni Ewropea li jistabbilixxi d-dritt għal amministrazzjoni tajba.
               
            
                  3.
               
               
                  It-tielet motiv ibbażat fuq ksur tad-drittijiet tar-rikorrenti, peress li din tal-aħħar ma kellhiex smigħ orali mis-Segretarju Ġenerali iżda nstemgħet biss permezz ta’ proċedura bil-miktub.